యానాం
యానాం, పాండిచ్చేరి కేంద్రపాలిత ప్రాంతములోని ఒక జిల్లా మరియు ఆ జిల్లా యొక్క ముఖ్య పట్టణము. ఈ జిల్లా ఆంధ్ర ప్రదేశ్ లోని తూర్పు గోదావరి జిల్లాలో 30 చ.కి.మీ.ల విస్తీర్ణములో ఉంటుంది. ఇక్కడ నివసించే 32,000 జనాభాలో, చాలామంది తెలుగు మాట్లాడతారు. 1954 లో ఫ్రాన్స్ నుండి భారతదేశానికి ఇవ్వబడినా ఫ్రెంచి యానామ్ గా గుర్తింపు ఉంది. దీనికి 300 సంవత్సరాల చరిత్ర ఉంది. ఫ్రెంచి మరియు తెలుగు సంస్కృతుల మేళవింపు యానాంలో కనిపిస్తుంది. ఫ్రెంచి పరిపాలనలో జనవరిలో యానాం ప్రజల పండగ రోజులలో మంగళవారం సంత లో దొంగతనంగా దిగుమతి అయిన విదేశీ సరకు కొనటానికి తెలుగు వారు యానాం వెళ్లేవారు. ఇంతకు ముందు కళ్యాణపురం అనేవారు ఎందుకంటే బ్రిటీషు వారు 1929 లో శారదా చట్టం ద్వారా బాల్యవివాహాలు నిషేధించిన తర్వాత, ఇక్కడ ఆ పెళ్ళిల్లు జరిగేవి. 1936 లో యానాం జనాభా 5220.
1995-2005 అభివృద్ధి నివేదికల ప్రకారం, పాండిచ్చేరిలో ఉత్తమ నియోజకవర్గంగా గుర్తించబడింది. కొత్త పథకాలకు ప్రయోగాత్మక కేంద్రంగా వుండేది.
యాంగోన్
1990 ల మధ్య వరకు ఈ నగరం బగో మరియు యగోన్ మధ్యనున్న ద్వీపకల్పానికి పరిమితమయు ఉండేది. ప్రజలు ఎక్కువగా వలస రావడంతో నగరం విస్తరించడం ప్రారంభమయ్యింది. నగరం యొక్క 1944 చిత్రపటాలను పరిశీలిస్తే ప్రస్తుతము ఇంక్యా సరస్సు ఉత్తరభాగంలో ఉన్న నివాస ప్రాంతాల స్థానంలో గతంలో సరస్సు మిగులు జలాలు ఉండేవి. 1980 చివర్లో యాంగోన్ అంతర్జాతీయ విమానాశ్రయం ఏర్పాటు కావడంతో ఆ ప్రాంతంలో నగరం శరవేగంగా విస్తరించింది. దీనితో నగరం ఒకే వైపు విస్తరించడం ప్రారంభమై పాత ప్రాంతాలతో పోలిస్తే కొత్తగా విస్తరించిన ప్రాంతాలలో సౌకర్యాలు మెరుగుపడ్డాయి.1901 లో 72.52 చదరపు కిలోమీటర్లుగా ఉన్న నగర విస్తీర్ణము 1940 నాటికి 86.2 చదరపు కిలోమీటర్లు, 1974 నాటికి 208.51 చదరపు కిలోమీటర్లు, 1985 నాటికి 346.13 చదరపు కిలోమీటర్లు మరియు 2008 నాటికి 598.75 చదరపు కిలోమీటర్లు మేరకు శరవేగంగా విస్తరించింది.